ખેડામાં બિરાજમાન ભગવતી શ્રી મેલડી માતાના ૩૩ પાટોત્‍સવમાં મુખ્‍યમંત્રી વિજય રૂપાણી હાજર રહ્યા હતા. તેમણે અહીં માં મેલડી મઢ ખાતે પત્ની અંજલીબેન રૂપાણી સાથે માતાજીના શ્રધ્‍ધા અને ભક્તિ ભાવપૂર્વક દર્શન કર્યા હતા. અને વિશ્વ કલ્‍યાણ અને શાંતિ માટે યોજાયેલ શ્રી ઋગવેદ સ્‍વાહાકાર મહાયજ્ઞમાં શ્રીફળ હોમ્યું હતું.આ પ્રસંગે વિજય રૂપાણીએ જણાવ્યું કે ભારતીય સંસ્‍કૃત્તિમાં નારી શક્તિની હંમેશા શક્તિ સ્‍વરૂપે પૂજા અર્ચના થાય છે. સમગ્ર વિશ્વમાં એકમાત્ર ભારતીય સંસ્‍કૃતિ પરંપરામાં ઇષ્‍ટ દેવતાઓમાં શક્તિ સ્‍વરૂપે નારીને સ્‍થાન મળ્યુ છે.